Aix-en-Provence

Aix-en-Provence, eller bare Aix [eks], (oksitansk: Ais de Provença eller Ais de Prouvènço) er en universitetsby og kommune som ligger sør i Frankrike, omtrent 30 km nord for Marseille. Byen har i dag cirka  innbyggere, av dette ca.  studenter, og er sous-préfecture (administrasjonsby) i departementet Bouches-du-Rhône i regionen Provence-Alpes-Côte d'Azur.

Historie 

Byen ble grunnlagt i 122 f.Kr. ved en varm vannkilde av den romerske konsulen Sextius Calvinus, som kalte opp byen etter seg og vannet, Aquae Sextiae. På 300-tallet hadde byen vokst til metropolen Narbonensis Secunda. I mellomalderen var Aix hovedstad i den tidlige provinsen Provence. Størst var den fra 1100-tallet av, da den var et lærings- og kultursenter under huset av Aragón og Anjou.

Sammen med resten av Provence gikk byen til den franske kronen i 1487, og i 1501 opprettet Louis XII parlamentet i Provence, som eksisterte fram til 1789.

Geografi og klima 
Aix-en-Provence ligger på en slette, der en kan se utover elven Arc, omtrent en kilometer fra den høyre bredden av elven. Byen stiger sakte oppover fra nord til sør, og Montagne Sainte-Victoire er lett synlig i øst. Aix ligger i Sør-Frankrike og har middelhavsklima. Middeltemperaturen i januar er 5 ℃, og i juli 22 ℃. Byen har i snitt 300 dager med sol, og 91 med regn. Byen ligger stort sett i le for den kalde mistralvinden, men til tider kan vinden gi kalde forhold.

Kjente personer fra Aix 
 Eleanor av Provence (død 1291), dronning til Henry III av England
 Paul Cézanne (1839–1906), maler, levde og malte her
 Émile Zola (1840–1902), forfatter, vokste opp her, barndomsvenn av Cézanne
 Maurice Rouvier (1842–1911), politiker

Landemerker

Befolkningsutvikling 
Antall innbyggere i kommunen Aix-en-Provence

Referanser

Eksterne lenker 
 
 Kommunedata INSEE
 Turistbyråets offisielle side

Kommuner i Bouches-du-Rhône
Byer i Provence-Alpes-Côte d'Azur
Bosetninger etablert på 100-tallet f.Kr.
Etableringer i 122 f.Kr.
Kursteder